Årsberetning 2025

Styrets sammensetning:
Leder: Eivor Knutsrud
Nestleder: Even Haug
Styremedlem: Guro Bakken
Styremedlem: Martine Fjeld Snertingdal
Styremedlem: Irina Kristiansen
Styremedlem: Jan Tore Otertjernet
Vara: Ingvill Bolsgård


Valgkomité: 
Britt Jane Fjeld Johansen
Jeanette Gjødingsseter Granerud
Bjørn Bjønnes



Styrets arbeid
Årsmøtet ble avholdt 30.mars 2025. 
Styret har mellom 30.mars og 31. desember hatt 8 styremøter ved fysisk møte eller via Teams, samt behandlet mange saker fortløpende via chat i Messenger. 
Øvrig styrearbeid har foregått via telefoner og epost. 

Klubben vår har mange arbeidsområder, og styret har fordelt disse mellom medlemmer både internt og utad. Klubben har i tillegg til styret et stallutvalg og et sportsutvalg bestående av medlemmer. 


Styrearbeidet har i stor grad vært preget av oppstart av rideskole, og oppgraderinger av ridebaner og bygningsmasser. 

Rideskolen:
Etter flere år på ønskelista kom endelig rideskole tilbake på anlegget. 
Rideskolen er klubbdrevet, og Sønnøy Svarthaug, nyutdannet ridelærer trinn 3 fra Norsk Hestesenter, trådde inn i stillingen som rideskolesjef i august. Hun er svært godt likt, og har fått meget gode skussmål for sin lune måte å undervise på og for sin genuine lidenskap for hestevelferd. 
Klubben har fått låne samtlige rideskolehester, og legger stor vekt og stolthet i deres velferd og ivaretakelse. 


Ansettelser:
Etter ansettelsen av Sønnøy fulgte i desember også ansettelse av helgeansatt til utslipp av samtlige oppstallede hester, samt ivaretagelse av rideskolens hester. 

I tillegg har vi hatt utplasserte elever fra videregående skole og utplassert arbeidskraft fra NAV. Dette har i 2025 fungert godt. 


Stjålet firehjuling
Dramatikk har vi også hatt i år, da klubbens innelåste ATV’en ble stjålet i nattens mulm og mørke rett før et stevne. 
Denne ble funnet igjen i Franzbråtaberget av en jeger, og etter bytte av starter var den tilbake i tjeneste. 


Tildelte midler: 
Vi fikk i 2025 tildelt 75.000 kr via Krafttak for ridebunner til å renovere den lille utebanen. Her har entreprenører vært i sving, planert ut, drenert, utvidet og utbedret ridebunnen. 

På tampen av året kom også nyheten om at vi har fått tildelt 30.000 kr fra Sparebank1 til etablering av vann- og strømtilførsel til paddockområdet. Dette arbeidet vil begynne i 2026. 

I forbindelse med Landbruksdirektoratets «utdeling av midler til prosjekter som skal bidra til å fremme hestesport, hestehold og hesteavl» søkte vi om midler til kompetanseheving uavhengig av lommebok – og fikk 1.november tildelt oppunder 100.000 kr til å avholde foredragsserie med fokus på de nevnte prosjektmålene – gratis for hestefolk i klubbens nedslagsfelt. 
Foredragsserien ble påbegynt før jul i 2025 og fortsetter videre i 2026. 


Oppgraderinger: 
Takket være en hardarbeidende gjeng oppstallører ble stallen vasket og malt innvendig sommeren -25, og møtte høsten skinnende vakker. 

Vi hadde også en iherdig gjeng i arbeid på dugnad på forsommeren, hvor hele anlegget ble ryddet og en hel container fylt av gammel skrap og skrot fra kjeller til loft. 

I tillegg til oppgradering av den lille utebanen ble det byttet ridebunn i det lille ridehuset (ref. ekstraordinært årsmøte i august), og det ble også kjørt på 90 tonn ny sand i det store ridehuset – en etterlengtet vedlikeholdspost. 









Økonomi
Gjennomgang av årsregnskap 2025.
Budsjett for 2026 fremlegges på årsmøte. 


Medlemstall for 2025
Klubben hadde 160 betalende medlemmer pr. 31.12.2025. 
Dette er en gledelig økning fra i fjor, og er i stor grad takket være rideskolen. 


Sportslig aktivitet

Vi begynte året med utvidet klubbstevne i sprang og dressur i februar, en myk og hyggelig start på stevneåret. 

I mars fulgte årets første D-stevner i sprang og dressur, med innlagt Hallmesterskap i Hedmark Rytterkrets. Grunnet for få påmeldte ble det ikke avholdt HM i dressur, men derimot gikk HM for alle alderskategorier i sprang. Både ponni og jr/yr hadde KORK’ere på seierspallen! 

Nytt D-stevne i sprang og dressur fulgte i april, med godt besøk i begge grener. 

I juni var KORK arrangør av årets Dølahestmesterskap, i samarbeid med Landslaget for Dølahest. Klubben hadde selv tre startende på dette stevnet, og sammen med andre lokale ryttere i Glåmdal Dølahestlag tok de seier i dølahestenes nasjonale lagkonkurranse. 

I august arrangerte klubben igjen stevne i sprang og dressur, som igangsetting etter sommeren og oppvarming før KM i sprang. 

KM sprang gikk av stabelen hos oss i midten av september. 
Grunnet dårlig oppslutning ble kun KM for ponni avholdt, med KORK’ere på både andre og tredjeplass. I KM lag stilte KORK med to lag, som kapret både første og andre plass! 


Høstfest med Dølahest feiret 6 års jubileum da vi igjen kunne invitere dølahestekvipasjer fra hele landet til stevne i dressur og kjøring den siste helgen i september. 
Dette er et populært stevne i dølahestmiljøet, og er blitt en god inntektskilde for oss. 



Årets klubbmesterskap gikk av stabelen i oktober, både i sprang og dressur. 
I dressur avholdt også Solør Rideklubb sitt klubbmesterskap på våre ridebaner, etter at deres eget måtte avlyses grunnet dårlig vær tidligere på høsten.   


Sponsorer:
Vi har gjennom 2025 fått uvurderlig hjelp og støtte fra våre sponsorer: 
· Aktiv Bemanning
· Norsenteret
· Retura
· Snø og Utemiljø AS
· Nytrøen Elektriske
· DnB
· Norske Backer
· Gunnar Holt grusforretning
· Solør EDB
· Bergene Holm
· Hööks Charlottenberg
· Eda Djurcenter
· Ingelsrud Konditori
· Kobbl 
· KB Gruppen




Styret vil takke sponsorer, samarbeidspartnere og alle klubbens medlemmer for all innsats, alle prestasjoner, godt samarbeid og fine opplevelser i 2025! 

